
Tamás Sándor magyar állampolgár, a Háromszék megyei tanács elnöke, ismeretlen romániai lakcím

Kerekes Sándor valószínűsíthetően magyar állampolgár, ismeretlen romániai lakcím
A világ legnépszerűbb magyar ételének nemzeti turisztikai célokra való kihasználása érdekében 2012-ben megalakult a Nemzetközi Kürtőskalács Szaktestület. 2014 végén megjelent a kürtőskalács kultúrtörténetéről szóló könyv, és beindult a többnyelvű www.kurtos.eu honlap. 

Mindennek a költségeit Svájcban és Magyarországon élő magánszemélyek -jelenős részben jómagam-, valamint egy Európai Uniós forrásokból gazdálkozó alapítvány állta. Mivel a könyvnek egy angol nyelvű kiadást is terveztünk, és a Szaktestület működtetésének költségeit sem szerettem volna hosszú távon magamra vállalni, a Háromszék Megyei Tanács felajánlotta hogy a turisztikai szervezetén keresztül bead egy pályázatot. Ennek szakmai részét az akkor a Tanács alkalmazásában álló Albert Zoltán ügyvivő és jómagam állítottuk össze, másfél éve. Egyetlen feltételem az volt, hogy a domaincímek maradjanak a tulajdonomban, mert akkor nem fogják azokat elherdálni, ezért hosszú távú használatba vételi szerződést ajánlottam a Háromszék Megyei Tanácsnak.

Mivel semmi hír nem érkezett az elnyert 600.000 forint sorsáról [1,2], senki nem keresett sem az angol kiadás, sem pedig a honlap átadása ügyében, érdeklődni kezdtem a pénz sorsa felől, de választ nem kaptam. Végül személyesen is elmentem a Kovászna Megyei Tanácshoz, mindhiába. Tamás Sándor tanácselnök (RMDSZ) negligálta a levelem egészen addig, amíg nem kezdtem feljelentéssel fenyegetőzni. Akkor (2017. február 9.) hirtelen kaptam egy furcsa “elszámolást” [3].

Ebben szerepel egy negyedmillió forintos tétel, idézem, “250 000 HUF webfejlesztés - domain,hosting,

elkészítés és működtetés www.kurtos.info honlapra (itt megjegyzem, hogy nem volt lehetőség a kurtos.eu honlapra fordítani a támogatásból, mivel jogilag nem a mi tulajdonunkban van)”. Megjegyezném, hogy minden érdeklődő a www.kurtos.eu honlapot nézi, semmi szükség nem volt egy lényegében nulla forgalommal rendelkező újra, ráadásul a háromszéki illetékesek szerint is rendben lett volna egy hosszú távú domaincím bérleti szerződés. Továbbá, a sebtében összecsapott www.kurtos.info néhány helyesírási hibát leszámítva a mi www.kurtos.eu honlapunk plagizálása [4]. Furcsamód a kurtos.info domain egy magánszemély, Kerekes Sándor tulajdonában van, tehát azt sem a Háromszék Megyei Tanács birtokolja [5].

A 250.000 forintos összeg legalább tízszeresen túlárazott. Mi több, a plagizálással az eredeti honlap másolói bűncselekményt követtek el. Elképesztőnek és felháborítónak tartom, hogy egy, a Háromszék Megyei Tanács alárendeltségébe tartozó szervezet értelmetlenül használ fel pályázati pénzt, ráadásul a munkámat és önzetlen anyagi áldozatvállalásomat kihasználva ellop negyedmillió forintot. Természetesen panaszt tettem Tamás Sándor tanácselnöknél, de semmilyen lépés nem történt a megoldás (az ellopott pénz eredeti célokra fordítása) érdekében.

Ezekután a BGA-hoz fordultam. Levelem több mint egy hónapig megválaszolatlan maradt, míg erélyes

fellépésemre és a BGA-nál dolgozó ismerőseim közbenjárására, 2017. március 22.-én személyesen fogadtak. A megbeszélésen közölték, hogy az évi sok ezer pályázat érdemi ellenőrzését nem tudják megvizsgálni, és ha a számlák rendben vannak, elfogadják az elszámolást. Legnagyobb megdöbbenésemre azt javasolták, hogy plágium miatt tegyek feljelentést a román rendőrségen, mert akkor talán történni fog valami. Ígérték hogy két heten belül lefolytatnak egy részletesebb vizsgálatot. 

Mivel egy hónap múlva sem történt semmi, 2017. április 26.-án a nyilvánossághoz fordultam. A BGA furcsamód azonnal megtáltosodott, és kaptam tőlük egy levelet [6], mely szerint “A 3248/2016 sz. esetben a támogatási szerződésben és a kérelemben foglaltak ellenőrzése során a BGA Zrt. eltérést tapasztalt a 2.2.2. pontban foglalt célok és a BGA Zrt. részére megküldött bizonylatok között.  Mivel a Támogatott nem a www.kurtos.eu honlapra töltötte fel a népszerűsítő anyagokat, és ennek pótlása nem történt meg, a BGA Zrt. a 2.2.2 pont alapján elszámolni kívánt 250.000 forintot a Támogatottól visszaköveteli, melyről Önt, mint megkeresőt ezúton értesítjük.”  

Ez rendben is lett volna, de rögtön föl is merült néhány furcsa körülmény. Egyrészt, a plagizált honlap a www.kurtos.info címen továbbra is működik. Másrészt furcsa, hogy egy lopást a BGA elintéz pusztán azzal, hogy visszakéri a pénzt, szó nincs annak eredeti célokra fordításáról, sem felelősségre vonásról. Harmadrészt, belső információim szerint a BGA levele csak porhintés volt, és eszük ágában sincs visszakérni a pénzt. Ezt erősíti Tamás Sándor nyilatkozata is [7], idézem “úgy véli, a kutató csak a pályázati pénz egy részére tartott volna igényt. A Bethlen Gábor Alaptól ő nem kapott értesítést, hogy a pénzt visszakérnék”. Követeltem a visszautalási bizonylat bemutatását, de a BGA válaszra sem méltatott. Megjegyzem, hogy a pályázati pénzből egy fillérre sem tartottam igényt (ez a rágalmaás számba menő kijelentés külön eljárás tárgyát fogaj képezni), csupán az eredetileg kitűzott közcélokra szerettem volna fordíttatni a pénzt.

Kérem a visszaélésekben részt vevő szervezetek és magánszemélyek felelősségre vonását plagizálás, hűtlen kezelés illetve bűnpártolás maitt, a pályázott pénz eredeti célokra fordítását, továbbá a plagizált honlap azonnali eltűntetését. Amennyiben erre egy hónapon belül nem kerül sor, a plágium miatt a román rendőrségen leszek kénytelen feljelentést tenni.

A szögletes zárójelbe tett számok a csatolmámyban levő hivatkozásokat jelölik.
